Britstown word Coffee Wise – Vroue Landbouvereniging van Kaapland
Britstown word Coffee Wise
Home>News >Britstown Tak >Britstown word Coffee Wise
Posted by VLV in Britstown Tak, News 15 Feb 2018
Beriggewer: Michelle Janse van Rensburg
Britstown spog met sy eie “Glam Guru “, JJ van JJ Hairstudio en eie Barista, Talitha Pringle van Old Mill Coffee Shop. Tydens ons stampvol Valentynse Leefstyl-program het hierdie twee kundiges ons “Hair Wise en Coffee Wise” kom maak.
Die gehoor het gesnak na hul asem toe JJ die “make-over” model se hare in sy hand neem en kort sny met een stewige knip. Die langhaar nooi is omgetower na ‘n korthaar, modieuse en stylvolle Diva. Hy het ook gesels oor die belangrikheid van goeie haarprodukte om ‘n goeie haarstyl te onderhou, en die funksies van die verskillende produkte. Demonstrasies het ingesluit hoe om met ‘n GHD krulle te maak, hoe om Velcro Haarrollers te gebruik vir volume, en hoe om kleur en styl te kies wat by jou gesigsvorm en velkleur pas.
Talitha Pringle se koffiewinkel is onlangs aangewys as die tweede beste in die Noord-Kaap. Daar is 3 verskillende bone waarvan koffie gemaak word. Die “Robusta” bone, wat hoog in kafeïen is, word gebruik om die kitskoffies te maak. Die ”Arabica” bone word gemaal om filterkoffies te maak. Ons het ook geleer wat al die koffie woorde beteken – Expresso, Americano, Lattes en Flat White. Haar uitstalling het koffie bone, gemaalde koffie, koffie potte en nog baie meer ingesluit.